หุ้น11ส.ค.ปิดบวก1.86จุด
หุ้น11ส.ค.สวนทางตลาดเอเซียปิดบวก1.86จุดที่ 1,062.07จุดท่ามกลางมูลค่าซื้อขาย 30,361.98ล้านบาท
11 ส.ค. 2554

หุ้น11ส.ค.สวนทางตลาดเอเซียปิดบวก1.86จุดที่ 1,062.07จุดท่ามกลางมูลค่าซื้อขาย 30,361.98ล้านบาท




ดัชนีตลาดหลักทรัพย์วันที่ 11 ส.ค. ประคองตัวปิดบวกเล็กน้อย สวนทางตลาดหุ้นเอเซีย ดัชนีปิด 1,062.07 จุด เพิ่มขึ้น 1.86 จุด มูลค่าซื้อขาย 30,361.98ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก คือ
1..KBANK ปิดที่ 129 บาท เพิ่มขึ้น 3  บาท มูลค่าการซื้อขาย 1,925.22 ลบ.
2. PTT ปิดที่ 315  บาท ลดลง 2  บาท มูลค่าการซื้อขาย 1,779.05 ลบ.
3. ADVANC ปิดที่ 116  บาท เพิ่มขึ้น 2.50 บาท มูลค่าการซื้อขาย 1,471.56 ลบ.
4. BANPU ปิดที่ 674  บาท ลดลง 12  บาท มูลค่าการซื้อขาย 1,384.14 ลบ.
5. CPF ปิดที่ 31.75 บาท เพิ่มขึ้น 0.75 บาท มูลค่าการซื้อขาย 1,245.34 ลบ. 
นายสมชาย เอนกทวีผล ผู้จัดการฝ่ายวิเคราะห์หลักทรัพย์ บริษัทหลักทรัพย์ ฟินันเซียไซรัส กล่าวว่า ตลาดหุ้นไทยเคลื่อนไหวขึ้น-ลงแคบ ๆ โดยวันนี้ปิดบวกได้เล็กน้อย  หลังจากที่ดัชนีดาวโจนส์ล่วงหน้าสหรัฐ ปรับตัวขึ้น และตลาดหุ้นเอเซีย ฟื้นตัว จากก่อนหน้าที่ปรับตัวลงแรง กลัวการลดเครดิตประเทศฝรั่งเศส และลุ้นว่าสหรัฐจะมีมาตรการกระตุ้นเศรษฐกิจรอบใหม่ออกมา ซึ่งเป็นประเด็นที่ต้องติดตามในสัปดาห์หน้า
สำหรับแนวโน้มตลาดสัปดาห์หน้า 15-19 ส.ค. นายสมชาย คาดการณ์ว่า ยังผันผวนและปรับตัวลงได้อีก หากสหรัฐ-ยุโรป ไม่มีปัจจัยใหม่ออกมา กรอบการเคลื่อนไหวของดัชนี 1,045 – 1,070 จุด